Soekarno

Dr.(H.C.) Ir. H. Soekarno (ER, EYD: Sukarno, tanggulo unte: Koesno Sosrodihardjo) (pilotutu to Surabaya, Jawa Timur, 6 Juni 1901 – yilate to Jakarta, 21 Juni 1970 to uumuru 69 lo taawunu, de'uwito yito Presiden lo Indnonesia ta bungaliyo. Tiyo botiye proklamator kemerdekaan lo Indonesia wole Mohammad Hatta to tanggal 17 Agustus 1945. Te Soekarno ta lopobohu lo konsep tomimbihu Pancasila dasar negara wawu tiyo lohihilawo ta longohi tanggulo.

Te Soekarno lodutu pali lo ulu'u to tulade Surat Perintah 11 Maret 1966, Supersemar u lowali buutola, tuwangiyo -odelo versi u yiluwalayi lo Markas Besar Angkatan Darat- longahulo Letnan Jenderal Soeharto mopo'aamani wawu modaha aamani lo negara wawu institusi kepresidenan.

Supersemar lowali dasar Letnan Jenderal Soeharto lopobuubari Partai Komunis Indonesia (PKI) wawu lolulo'o anggota-anggota ta hehulo'a to parlemen. To'ulapato pertanggungjawabanliyo ja tilolimo lo Majelis Permusyawaratan Rakyat Sementara (MPRS) to sidang umum opatiyo taawunu 1967, te Soekarno pilopohuheliliyo lonto jabatan presiden to Sidang Istimewa MPRS to taawunu boyito wawu te Soeharto ta loganti oliyo odelo pejabat Presiden Republik Indonesia.

Tanggulo 
To' pilotutuliyo mayi, te Soekarno yilohiyaliyo tanggula Kusno lo mongodula'aliyo. Dabo sababu tiyo layito mongongoto, to uumuru mopula tuwawu lotawuunu tangguliyo biloli'o liyamoliyo lowali Soekarno. Tanggula botiye hilama lonto tala ngotaliyo lo pangglima perang to piilu Bharata Yudha de'uwito yito te Karna. Tanggulo "Karna" lowali "Karno" sababu todelomo bahasa Jawa huruf "a" loboli'o lowali "o'' wawu awalan "su" ma'analiyo mopiyohu.

Referensi 

Taapulu